# ดิจิมอนแอดเวนเจอร์ 02 เดอะ บิกินนิง
ดิจิมอนแอดเวนเจอร์ 02 เดอะ บิกินนิง (ดิจิมอนแอดเวนเจอร์ 02 The Beginning)  เป็นภาพยนตร์แอนิเมชันของประเทศญี่ปุ่น ผลิตโดยโทเอแอนิเมชัน และ ยูเมะตะคอมพานี เข้าฉายในโรงภาพยนตร์ในประเทศญี่ปุ่นเมื่อวันที่ 27 ตุลาคม พ.ศ. 2566

ในส่วนประเทศไทย ผู้นำเข้าการฉายภาพยนตร์คือ บริษัท วอร์เนอร์บราเธอส์ ประเทศไทย และ บริษัท การ์ตูนคลับมีเดีย เข้าฉายในรอบพิเศษเมื่อวันที่ 27 ตุลาคม ตรงกับวันฉายในญี่ปุ่น และรอบปกติเข้าฉายเมื่อวันที่ 2 พฤศจิกายน พ.ศ. 2566

 ภาพรวม 
 การสร้าง 
เมื่อเดือนสิงหาคม พ.ศ. 2564 ได้มีประกาศสร้างภาพยนตร์เรื่องนี้ โดยนำทีมงานจากผลงานก่อนหน้านี้อย่าง ดิจิมอนแอดเวนเจอร์ Last Evolution คิซึนะ ทั้ง โทโมฮิซะ ทานิงูจิ ผู้กำกับภาพยตร์, อากัตสึกิ ยามาโตยะ ผู้เขียนบทภาพยนตร์ และโยซูเกะ คิโนชิตะ ผู้อำนวยการสร้าง โดยเนื้อหาของเรื่องได้นำเสนอเรื่องราวของกลุ่มเด็กที่ถูกเลือกจาก ดิจิมอนแอดเวนเจอร์ 02 ซึ่งยังใช้เสียงพากย์ตัวละครชุดเดิมจากผลงานก่อนหน้านี้ รวมถึงเปิดตัวคีย์วิชวลที่มาพร้อมกับคำเปรยว่า ฉันคือเด็กผู้ถูกเลือกคนแรกของโลก ซึ่งนั่นก็คือการเปิดตัว ตัวละครใหม่ที่ปรากฏตัวเฉพาะในภาพยนตร์ซึ่งนั่นก็คือ โอวาดะ รุย พร้อมเปิดตัวผู้ให้เสียงตัวละครคือ เมงูมิ โองาตะ

 ตัวละครที่ปรากฏ 
 กลุ่มเด็กผู้ถูกเลือก 
โมโตมิยะ ไดสุเกะ (本宮大輔)
นักเรียนชั้นปีที่ 2 โรงเรียนอาชีวศึกษาด้านการทำอาหาร อายุ 20 ปี ปัจจุบันเป็นนักเรียนฝึกงานที่ร้านราเม็ง โดยมักจะทำช่วงวันหยุดและทำราเมงสไตล์ตัวเอง ซึ่งเขาและวีมอนมักจะศึกษาการทำราเมงทุกวัน
อิจิโจจิ เคน (一乗寺賢)
นักศึกษาชั้นปีที่ 2 กำลังศึกษาด้านจิตวิทยา อายุ 20 ปี
อิโนอุเอะ มิยาโกะ (井ノ上京)
นักศึกษาชั้นปีที่ 3 ที่กำลังศึกษาภาษาการเขียนโปรแกรมในมหาวิทยาลัยวิศวกรรมศาสตร์แห่งหนึ่งในประเทศสเปน อายุ 21 ปี 
ฮิดะ อิโอริ (火田伊織)
นักเรียนชั้นมัธยมปลายเพียงคนเดียวในกลุ่ม อายุ 18 ปี ปัจจุบันกำลังศึกษาเพื่อไปเรียนด้านทนายความ โดยการช่วยทำงานที่สำนักงานกฎหมาย
ทาคาอิชิ ทาเครุ (高石 タケル)
น้องชายของ อิชิดะ ยามาโตะ นักศึกษาชั้นปีที่ 2 เรียนคณะวรรณกรรม  อายุ 20 ปี 
ยางามิ ฮิคาริ (八神 ヒカリ)
น้องสาวของ ยางามิ ไทจิ นักเรียนชั้นปีที่ 2 ในวิทยาลัยสตรี เชี่ยวชาญด้านการศึกษาปฐมวัย อายุ 20 ปี

 ตัวละครที่ปรากฏตัวเฉพาะในภาพยนตร์ 
โอวาดะ รุย (大和田ルイ)
อายุ 20 ปี ชายผู้ที่เรียกว่าเด็กผู้ถูกเลือกคนแรกของโลก เขาอยู่กับพ่อที่อยู่ในสภาพติดเตียงและแม่ที่ไม่มีเวลาดูแลลูก มีดิจิไวซ์ที่อยู่ในสภาพแตกร้าว ตาขวาของเขาถูกปลูกถ่ายด้วยตาของอุกโกมอน เนื่องจากได้รับบาดเจ็บจากเหตุการณ์บางอย่าง

 ดิจิมอนคู่หู 
วีมอน (ブイモン)
ดิจิมอนคู่หูของไดสุเกะ
ร่างพัฒนา: วีมอน→เอ็กซ์วีมอน→ไพล์ดรามอน→อิมพีเรียลดรามอน (ดราก้อนโหมด และ ไฟเตอร์โหมด)
ฮอว์คมอน (ホークモン)
ดิจิมอนคู่หูของมิยาโกะ
ร่างพัฒนา: ฮอว์คมอน→อาคีรามอน→ซิลฟีมอน
อาร์มาดิมอน (アルマジモン)
ดิจิมอนคู่หูของอิโอริ
ร่างพัฒนา: อาร์มาดิมอน→แองคิโลมอน→ชัคโคมอน
พาตามอน (パタモン)
ดิจิมอนคู่หูของทาเครุ
ร่างพัฒนา: ปาตามอน→แองเจมอน→ชัคโคมอน
เทลมอน (テイルモン)
ดิจิมอนคู่หูของฮิคาริ
ร่างพัฒนา: เทลมอน→แองเจวูมอน, ซิลฟีมอน
วอร์มมอน (ワームモン)
ดิจิมอนคู่หูของเคน
ร่างพัฒนา: วอร์มมอน→สติงมอน→ไพล์ดรามอน→อิมพีเรียลดรามอน (ดราก้อนโหมด และ ไฟเตอร์โหมด)

 ดิจิมอนที่ปรากฏตัวเฉพาะในภาพยนตร์ 
อุกโกมอน (ウッコモン)
ดิจิมอนคู่หูของรุย ร่างเจริญวัย มีพลังพิเศษที่สามารถสร้างแรงปราถนาจากคู่หูได้เป็นจริง มีความเกี่ยวข้องกับโฮเมออสทาซิสและอิกดราชิล
บิ๊กอุกโกมอน (ビッグウッコモン)
ดิจิมอนร่างสุดยอด เป็นอุกโกมอนที่มีขนาดใหญ่ สามารถสร้างดิจิทามะจำนวนมาก

 นักพากย์ 

 ตัวละคร ญี่ปุ่น ไทย โมโตมิยะ ไดสุเกะ ฟูกูจูโร คาตายามะ อภิชิต ลิขิตลิ้มปรีชา อิจิโจจิ เคน อาร์เทอร์ เลาซ์เบรี พัฒน์เตชินท์ ศศิพัฒนธาดา อิโนอุเอะ มิยาโกะ อายากะ อาซาอิ นันทนาพร ประสมศรี  ฮิดะ อิโอริ โยชิตากะ ยามายะ กันตภณ มุ่ยบง ทาคาอิชิ ทาเครุ จุงยะ เอโนกิ พิพิฒน์ บุญสิทธิเลิศ ยางามิ ฮิคาริ มาโอะ อิจิมิจิ (MAO) ณัชชา พงศ์สุปาณี (MindaRyn)  โอวาดะ รุย เมงูมิ โองาตะ เฉลิมพล แพทย์คดีพิมพิดา พิทักษ์สงคราม (วัยเด็ก) วีมอน จุงโกะ โนดะ รติมา ชุติชูเดช เอ็กซ์วีมอน จิตติ รุ่งโนรี ฮอว์คมอน  โคอิจิ โทจิกะ ภูเบศ พัฒน์ปรีชา อาร์มาดิมอน เมงูมิ อูราวะ กรรัตน์ วงศ์เวชสวัสดิ์ พาตามอน มิวะ มัตสึโมโตะ ณัญญาณัฏฐ์ นิธิญากรณ์  แองเจมอน รัฐศักดิ์ สิงหกุล เทลมอน ยูกะ โทกูมิตสึ นพัตร ลิ้มส่งสวัสดิ์ วอร์มมอน นาโอซูมิ ทากาฮาชิ ภัทรสุดา เติมมหาวงษ์ สติงมอน วิชญภาส ธรรมถุติ อุกโกมอน ริเอะ คูงิมิยะ มนัสนันท์ เพชรดำรงค์สกุล ผู้บรรยายเรื่อง ฮิโรอากิ อาราตะ พิพิฒน์ บุญสิทธิเลิศ

 การเข้าฉาย 
ดิจิมอนแอดเวนเจอร์ 02 The Beginning ในประเทศญี่ปุ่นได้มีการเปิดรอบพิเศษก่อนฉายจริงเมื่อวันที่ 5 ตุลาคม พ.ศ. 2566 ที่โรงภาพยนตร์ Shinjuku Wald 9 และฉายในรอบปกติทุกโรงภาพยนตร์ในญี่ปุ่นเมื่อวันที่ 27 ตุลาคม พ.ศ. 2566

ในส่วนประเทศไทย กำหนดการแรกนั้นจะฉายในโรงภาพยนตร์ในประเทศไทยภายในวันที่ 27 ตุลาคม ซึ่งตรงกับวันฉายรอบปกติในประเทศญี่ปุ่น แต่ทว่า ได้มีการปรับเปลี่ยนให้เป็นฉายรอบพิเศษก่อน และได้เลื่อนวันฉายรอบปกติในโรงภาพยนตร์ประเทศไทยเป็นวันที่ 2 พฤศจิกายน พ.ศ. 2566 แทน